ΧΕΔΙΟ ΕΠΙΧΕΙΡΗΣΙΑΚΟΥ ΠΡΟΫΠΟΛΟΓΙΣΜΟΥ ΤΗΣ ΕΚΑΧ ΓΙΑ ΤΟ 2001

(υπεβλήθη από την Επιτροπή)

Π Ε Ρ Ι Ε Χ Ο Μ Ε Ν Α

Πρόλογος

I. γενικη παρουσιαση

A. οικονομικο πλαισιο

1. Κατάσταση και προοπτικές εξέλιξης στον τομέα του άνθρακα

2. Κατάσταση και προοπτικές εξέλιξης στον τομέα σιδήρου και χάλυβα

B. δημοσιονομικο και πολιτικο πλαισιο

1. Η εξέλιξη της χρηματοδοτικής δραστηριότητας της ΕΚΑΧ

2. Η δημοσιονομική προσέγγιση για το 2001

3. Ανάληψη των δραστηριοτήτων της ΕΚΑΧ από το γενικό προϋπολογισμό

II. σχεδιο επιχειρησιακου προϋπολογισμου τησ εκαχ για το 2001

A. ΠΟΡΟΙ

B. ΑΝΑΓΚΕΣ

Γ. ΣΧΕΔΙΟ ΠΡΟΫΠΟΛΟΓΙΣΜΟΥ ΓΙΑ ΤΟ 2001

Δ. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ

παραρτηματα

I. Το υποθετικό διάγραμμα ΕΚΑΧ 2002

II. Η εκτέλεση του επιχειρησιακού προϋπολογισμού ΕΚΑΧ για το 1999

III. Ο επιχειρησιακός προϋπολογισμός της ΕΚΑΧ για το 2000

IV. Ο ισολογισμός της ΕΚΑΧ στις 31.12.1999

V. Οι δανειοδοτικές και δανειοληπτικές πράξεις ΕΚΑΧ (1999-2000-2001)

VI. Η ανάλυση των δηλωμένων αναγκών και των προβλεπόμενων πόρων

για το 2001

Π Ρ Ο Λ Ο Γ Ο Σ

Σύμφωνα με την ακολουθούμενη πρακτική, η Επιτροπή ζητεί τη γνώμη του Ευρωπαϊκού Κοινοβουλίου πριν από τη λήψη της οριστικής της απόφασης σχετικά με τον επιχειρησιακό προϋπολογισμό της ΕΚΑΧ για το οικονομικό έτος 2001.

Το παρόν έγγραφο, που προβλέπεται να χρησιμεύσει ως βάση γι´αυτή τη διαβούλευση, περιλαμβάνει τα δύο ακόλουθα κεφάλαια και παραρτήματα:

I. Γενική παρουσίαση

II. Σχέδιο επιχειρησιακού προϋπολογισμού της ΕΚΑΧ για το 2001.

Το παρόν σχέδιο προϋπολογισμού της ΕΚΑΧ για το 2001 διαβιβάζεται επίσης προς ενημέρωση στο Συμβούλιο, λαμβανομένου υπόψη ότι το Συμβούλιο επιθυμεί να ενημερώνεται για τις προοπτικές εξέλιξης των χρηματοδοτικών δραστηριοτήτων της ΕΚΑΧ, καθώς και στη Συμβουλευτική Επιτροπή της ΕΚΑΧ.

Επισημαίνεται ότι τα ποσά που εμφανίζονται στο σχέδιο του επιχειρησιακού προϋπολογισμού της ΕΚΑΧ για το 2001 εκφράζονται σε ευρώ, όσον αφορά το οικονομικό έτος 1999 και μεταγενέστερα. Είναι αυτονόητο ότι τα ποσά σχετικά με τα οικονομικά έτη πριν το 1999 εκφράζονται σε ECU.

***

I. γενικη παρουσιαση

Το παρόν κεφάλαιο συνοψίζει τα στοιχεία που επιτρέπουν την ένταξη του σχεδίου του επιχειρησιακού προϋπολογισμού της ΕΚΑΧ για το 2001 στο οικονομικό, πολιτικό και χρηματοδοτικό του πλαίσιο.

A. οικονομικο πλαισιο

1. Κατάσταση και προοπτικές εξέλιξης στον τομέα του άνθρακα

Κατά το 1999, οι εγχώριες παραδόσεις λιθάνθρακα στα κράτη μέλη ήταν 248,8 εκατ. τόννοι, δηλαδή περίπου 14,6 εκατ. τόννοι λιγότερο (-5.6%) από το 1998, όταν είχαν φθάσει τα 263,4 εκατ. τόννους. Η αύξηση των τιμών του πετρελαίου που σημειώθηκε κατά το δεύτερο εξάμηνο ελάχιστα επηρέασε την καθοδική τάση.

Η εξέταση των παραδόσεων κατά τομέα για το έτος 1999 καταδεικνύει ότι οι παραδόσεις σε σταθμούς ηλεκτροπαραγωγής ήσαν 173,8 εκατ. τόννοι, κατά -5,6% λιγότερες απ' ότι το 1998 οπότε είχαν φθάσει τους 184,1 εκατ. τόννους. Οι παραδόσεις μειώθηκαν σε όλα τα κράτη μέλη εκτός από την Ισπανία και την Πορτογαλία, όπου έφθασαν αντίστοιχα 27 και 5 εκατ. τόννους, δηλ. πάνω από τα επίπεδα του 1998 που ήσαν 24,9 και 4,2 εκατ, τόννοι αντίστοιχα. Αυτό οφείλεται στην ξηρασία που έπληξε την Ιβηρική Χερσόνησο και μείωσε την παραγωγή υδροηλεκτρικών εγκαταστάσεων. Η μεγαλύτερη μείωση σημειώθηκε στο Ηνωμένο Βασίλειο, από 48,3 σε 40,3 εκατ. τόννους, όπου έληξαν ορισμένες μακρόχρονες συμβάσεις προμηθειών με μονάδες παραγωγής ηλεκτρικού ρεύματος και ανανεώθηκαν σε χαμηλότερα επίπεδα.

Οι παραδόσεις σε καμίνους οπτάνθρακα το 1999 προβλεπόταν να φθάσουν τα 49 εκατ. τόννους έναντι 51,9 εκατ. τόννους το 1998. Οι "λοιπές" βιομηχανίες και ο οικιακός τομέας (συμπεριλαμβανομένων και θεμάτων σχετικών με τους εργαζόμενους) φαίνεται να ακολουθούν την ίδια τάση με παραδόσεις 25,5 εκατ. τόννους σε σύγκριση με 27 εκατ. τόννους το 1998. Αυτό αντιπροσωπεύει πτώση κατά 1,5 εκατ. τόννους, δηλ. 5,5%.

Οι συνολικές εγχώριες παραδόσεις για το 2000 προβλέπεται να φθάσουν 239,3 εκατ. τόννους περίπου, δηλαδή πτώση κατά 10,5 εκατ. τόννους (- 3,8 %) σε σύγκριση με το 1999. Αυτό αναμένεται να συμβεί κυρίως (- 8,7 εκατ. τόννους) στον τομέα παραγωγής ηλεκτρικού ρεύματος, αν και αναμένεται πτώση στις παραδόσεις σε μονάδες που χρησιμοποιούν οπτάνθρακα και σε άλλες βιομηχανίες. Θα υπάρξει εξάλλου μικρή μείωση και σε άλλους τομείς.

H παραγωγή λιθάνθρακα στα κράτη μέλη εξακολούθησε να μειώνεται λόγω του υψηλού κόστους της εγχώριας παραγωγής σε σχέση με τον εισαγόμενο άνθρακα που διατίθεται στην αγορά σε πολύ χαμηλές τιμές, υποβοηθούμενη από την εξαιρετικά ασθενή αγορά εμπορευμάτων. Η παραγωγή για το 1999 αναμένεται να είναι περίπου 100 εκατ. τόννοι, που, σε σύγκριση με την παραγωγή των 106,6 εκατ. τόννων του 1998 εμφανίζει μείωση κατά 6,6 εκατ. τόννους εντός ενός έτους, ήτοι 6,2% πτώση.

Οι προβλέψεις για την ετήσια παραγωγή κατά το 2000 δείχνουν συνεχή μείωση της εγχώριας παραγωγής. Η συνολική παραγωγή αναμένεται να πέσει σε 86 εκατ. τόννους περίπου, δηλ. περαιτέρω πτώση κατά 14%, που θα αφορά όλες τις χώρες παραγωγής.

Οι εισαγωγές από τρίτες χώρες για το 1999 εκτιμώνται σε 152,.9 εκατ. τόννους, χωρίς ουσιώδεις μεταβολές σε σχέση με το 1998, και αντιπροσωπεύουν το 60% του συνόλου των διαθεσίμων αποθεμάτων στα κράτη μέλη. Η αγοραστική πολιτική των εισαγωγέων άνθρακα εξακολουθεί να αντικατοπτρίζεται στις αλλαγές ως προς τις πηγές για τους διάφορους τύπους άνθρακα. Δεδομένου ότι υπάρχουν μεγάλες ποσότητες άνθρακα διαθέσιμες στην αγορά, η τάση κατά τα τελευταία χρόνια είναι να πραγματοποιούνται αγορές επί αμέσου βάσεως, αποφεύγοντας σταδιακά τις μακρόχρονες συμβάσεις, ειδικότερα για οπτάνθρακα ατμοπαραγωγής. Δεδομένου ότι οι τιμές του οπτάνθρακα συνέχισαν να εξασθενούν κατά το 1999, μερικοί τύποι έπαψαν να είναι ανταγωνιστικοί (π.χ. οπτάνθρακες Ηνωμένων Πολιτειών του κυρίου προμηθευτή, που επίσης υπέστη ζημίες από τα υψηλά επίπεδα των ισοτιμιών) και δεν προσφέρονται πλέον στην αγορά, εκτός από τις περιπτώσεις μακροχρόνων συμβάσεων προς όφελος άλλων χωρών εξαγωγής. Η Νότιος Αφρική, με φθηνό οπτάνθρακα, έχει καταστεί ο κύριος εξαγωγέας προς Ευρώπη, με αποστολές πάνω από 30 εκατ. τόννους, ακολουθούμενη από την Αυστραλία, με 23 εκατ. τόννους περίπου. Οι δύο χώρες μαζί κάλυψαν το 1999 περισσότερο από το 1/3 των εισαγωγών οπτάνθρακα στην ΕΕ.

Οι προβλέψεις των εισαγωγών για το 2000 είναι 154 εκατ. τόννοι, χωρίς ουσιαστικές αλλαγές σε σχέση με το έτος 1999.

Η συνολική παραγωγή οπτάνθρακα στα κράτη μέλη κατά το 1999 ήταν 37,7 εκατ. τόννοι, συγκρίσιμη με την αντίστοιχη παραγωγή του 1998 (39,4 εκατ. τόννοι).

Όσον αφορά τις παραδόσεις, οι συνολικές εγχώριες παραδόσεις ήσαν, κατά το 1999, 45,3 εκατ. τόννοι, εκ των οποίων 40,3 εκατ. τόννοι (περίπου το 89%) παρεδόθησαν στη βιομηχανία χάλυβα. Το 1998 οι παραδόσεις ήσαν 46,8 εκατ. τόννοι. Οι εισαγωγές οπτάνθρακα από τρίτες χώρες ήσαν το 1999 της τάξης των 7,9 εκατ. τόννων, αλλά αναμένεται αύξηση σε 8,2 εκατ. τόννους το 2000.

Προβλέπεται ότι η παραγωγή οπτάνθρακα το 2000 θα αυξηθεί σε 38 εκατ. τόννους, αλλά παραμένει πάντοτε κάτω από την καταγραφείσα το 1998 παραγωγή των 39,4 εκατ. τόννων. Οι παραδόσεις θα είναι ελαφρά μικρότερες το 2000, της τάξης των 44,9 εκατ. τόννων.

>ΘΕΣΗ ΠIΝΑΚΑ>

* εκτιμήσεις Μαρτίου 2000

2. Οι προοπτικές εξέλιξης στον τομέα σιδήρου και χάλυβα

Μετά τα εξαιρετικά αποτελέσματα του 1998, η κοινοτική οικονομία γνώρισε περίοδο ύφεσης, στην πραγματικότητα μικρής διάρκειας, έως τα μέσα του 1999, λόγω των διαταραχών που προκάλεσε η κρίση στην Ασία, η οποία επηρέασε τις συναλλαγές και στη συνέχεια τη βιομηχανική παραγωγή, ακόμα και τις επενδύσεις.

Η κοινοτική οικονομία αντίθετα σημείωσε σαφή ανάκαμψη του ρυθμού της από το καλοκαίρι του 1999, μετά από την αναθέρμανση της εξωτερικής ζήτησης που επέφερε σημαντική ανάκτηση της εμπιστοσύνης των βιομηχανικών κύκλων. Η βελτίωση του γενικού συγκυριακού κλίματος κατά την περίοδο αυτή οδήγησε επίσης σε μια σταθερή σταδιακή ενίσχυση της εμπιστοσύνης των καταναλωτών, πολύ αισιόδοξων για τις προσεχείς προοπτικές ανάπτυξης της Ένωσης.

Εκμεταλλευόμενοι την οικονομική ανάπτυξη, οι τομείς κατανάλωσης χάλυβα, και κυρίως εκείνοι που είναι περισσότεροι εκτεθειμένοι στον παγκόσμιο ανταγωνισμό, εγνώρισαν, με την ανάκαμψη των εξαγωγών, ταχεία επιτάχυνση της δραστηριότητάς τους, οφειλόμενη στη σημαντική αύξηση της ζήτησης και στην επακόλουθη αποκατάσταση των τιμών του χάλυβα, με διαφοροποιημένες εντούτοις τάσεις ανάλογα με τα προϊόντα.

Κατά τη διάρκεια του έτους 2000, αναμένεται να σημειωθεί στην κοινοτική αγορά χάλυβα ενίσχυση των ευνοϊκών τάσεων του δεύτερου εξαμήνου του 1999, με σταθερότερη ζήτηση, παραγωγή μεγαλύτερη σε σχέση με το επίπεδο του 1999 και τιμές που διατηρούν τις καλές τους τάσεις.

Αυτές οι ευνοϊκές προοπτικές στον τομέα του χάλυβα είναι το αποτέλεσμα εξαιρετικού επιπέδου δραστηριότητας των κυριότερων τομέων που χρησιμοποιούν τα προϊόντα αυτά, συμπεριλαμβανομένου και του τομέα κατασκευών που σημειώνει στο εξής ανάκαμψη αναμενόμενη να διαρκέσει, και μάλιστα παρά την ελαφρά ύφεση που αναμένεται στην αυτοκινητοβιομηχανία που σημείωσε σημαντικές επιδόσεις κατά τα τελευταία έτη.

Προβλέποντας ότι κατά το 2001 θα διατηρηθεί ρυθμός ανάπτυξης της κοινοτικής οικονομίας αντίστοιχος προς εκείνον του έτους 2000, υπό την επίδραση αφενός της σταθερής εσωτερικής ζήτησης λόγω της ιδιωτικής κατανάλωσης και αφετέρου λόγω έντονης ανάκαμψης των επενδύσεων σε μηχανήματα και εξοπλισμό, η κοινοτική βιομηχανία σιδήρου και χάλυβα θα πρέπει να αναμένει αύξηση τόσο ως προς την κατανάλωση όσο και ως προς την παραγωγή χάλυβα, υπό το πρίσμα επίσης ενός σταθερότερου διεθνούς οικονομικού πλαισίου.

Ο πίνακας κατωτέρω εμφανίζει τις ενδείξεις των προβλεπόμενων επιπέδων κοινοτικής παραγωγής χάλυβα και της στάθμης της απασχόλησης στον τομέα σιδήρου και χάλυβα της Ένωσης για τα έτη 2000 και 2001, με βάση τις πρόσφατες τάσεις και τις προοπτικές που διαγράφονται.

>ΘΕΣΗ ΠIΝΑΚΑ>

* εκτιμήσεις Μαρτίου 2000

B. δημοσιονομικο και πολιτικο πλαισιο

1. Η εξέλιξη της χρηματοδοτικής δραστηριότητας της ΕΚΑΧ

Η 44η δημοσιονομική έκθεση της ΕΚΑΧ που συνοψίζει τη δανειοληπτική και δανειοδοτική δραστηριότητά της καθώς και τις χρηματοδοτικές παρεμβάσεις της κατά το οικονομικό έτος 1999 πρόκειται να δημοσιευθεί προσεχώς.

Ενόψει της λήξης της συνθήκης ΕΚΑ τον Ιούλιο 2002, η Επιτροπή προβαίνει, από τον Ιούνιο 1994 σε αναμόρφωση της δανειοληπτικής/δανειοδοτικής πολιτικής της δυνάμει της εν λόγω συνθήκης.

Στο πλαίσιο αυτό, η ΕΚΑΧ ούτε έλαβε ούτε χορήγησε δάνεια το 1999.

Εξάλλου, το 1998, σταμάτησε η χρηματοδότηση της κατασκευής κοινωνικών κατοικιών.

Στις 31 Δεκεμβρίου 1999, το σύνολο των οφειλόμενων ληφθέντων δανείων ανέρχεται σε 2,432 εκατ. ευρώ ενώ το σύνολο των χορηγηθέντων δανείων σε 2,473 εκατ. ευρώ.

Τέλος, στις 11 Σεπτεμβρίου 1996, η Επιτροπή επιβεβαίωσε τη βούλησή της να διατηρηθεί το επίπεδο των αποθεμάτων στο 100% του υπολοίπου των δανείων που δεν θα καλύπτονται μετά τις 23 Ιουλίου 2002 από κάποια κρατική εγγύηση. Κατά συνέπεια, οι πιστώσεις του ταμείου εγγυήσεων αυξήθηκαν κατά 23 εκατ. ευρώ προς επίτευξη αυτού του στόχου.

2. Η δημοσιονομική προσέγγιση για το 2001

Είναι αναγκαίο να τοποθετηθεί η δημοσιονομική προσέγγιση για το 2001 εντός του γενικότερου πλαισίου της δημοσιονομικής και χρηματοδοτικής διαχείρισης της ΕΚΑΧ ενόψει της λήξης της το έτος 2002.

Αυτός είναι ο λόγος για τον οποίο είναι πολύ χρήσιμο να τοποθετηθούν οι δημοσιονομικές προτάσεις της Επιτροπής εντός ενός γενικού υποθετικού διαγράμματος που θα καλύπτει την περίοδο μέχρι τη λήξη της συνθήκης.

Φυσικά, το διάγραμμα αυτό δεν θα επηρεάσει κατά κανένα τρόπο τις αποφάσεις που θα λαμβάνονται ετησίως στο πλαίσιο της διαδικασίας του προϋπολογισμού, αλλά θα παρέχει τη δυνατότητα στους ενδιαφερόμενους να κρίνουν την εξέλιξη της δημοσιονομικής και χρηματοδοτικής δραστηριότητας της ΕΚΑΧ.

Δεδομένου ότι από την 1η Ιανουαρίου 1998 καταργήθηκε η εισφορά, η δημοσιονομική προσέγγιση από το 1998 συνίσταται στην πλήρη χρηματοδότηση των αναγκών όσον αφορά τις κοινωνικές ενισχύσεις και στην προσαρμογή του επιπέδου των ενισχύσεων για την έρευνα, έτσι ώστε να επιτευχθεί η βέλτιστη συνέχιση των χρηματοδοτήσεων.

Κατά συνέπεια, η εξέλιξη των πόρων του επιχειρησιακού προϋπολογισμού της ΕΚΑΧ θα καθορίζεται κυρίως από το επίπεδο των εσωτερικών εσόδων (καθαρό υπόλοιπο), τις ακυρώσεις των αναλήψεων υποχρεώσεων και τον ρυθμό χρησιμοποίησης της πρόβλεψης για τη χρηματοδότηση του επιχειρησιακού προϋπολογισμού της ΕΚΑΧ.

Πάντως, οι προβλέψεις δείχνουν ότι οι συσταθείσες προμήθειες αρκούν για να διατηρηθεί, μέχρι τη λήξη της συνθήκης, η δημοσιονομική δραστηριότητα σε επίπεδο που θα ικανοποιεί τις σημερινές ανάγκες για κοινωνικές ενισχύσεις και για ενισχύσεις υπέρ της έρευνας, ενώ παράλληλα θα τηρείται ο στόχος όσον αφορά το επίπεδο των αποθεματικών που έχει καθορίσει η Επιτροπή για τις 23 Ιουλίου 2002.

3. Ανάληψη των δημοσιονομικών δραστηριοτήτων της ΕΚΑΧ από το γενικό προϋπολογισμό

Η κατάσταση του phasing-out/phasing-in όσον αφορά τις πολιτικές της ΕΚΑΧ είναι η ακόλουθη:

- Όσον αφορά τα κοινωνικά μέτρα, η Επιτροπή αποφάσισε στις 24 Ιουνίου 1994 να αναστείλει από την 1η Ιανουαρίου 1995 την παρέμβασή της στα προγράμματα επαγγελματικής κατάρτισης και ενίσχυσης της αυτοαπασχόλησης, δυνάμει του άρθρου 56 της συνθήκης ΕΚΑΧ, εξαγγέλλοντας (ΕΕ C 178 της 30.6.94) ότι τα μέτρα αυτά θα πρέπει στο εξής να συγχρηματοδοτούνται από το ΕΚΤ, υπό τον όρο ότι θα είναι επιλέξιμα δυνάμει των κανονισμών των διαρθρωτικών ταμείων. Η ανάληψη των ενεργειών αυτών από το γενικό προϋπολογισμό απαιτεί επίσης από τα κράτη μέλη να αποδίδουν τον απαιτούμενο βαθμό προτεραιότητας, και να προτείνουν τη συγχρηματοδότησή της.

- Κανένα άλλο μέσο ΕΚΑΧ στον τομέα των ενισχύσεων επαναπροσαρμογής (πρόωρες συντάξεις, αποζημιώσεις αναμονής, αποζημιώσεις αντιστάθμισης της απώλειας μισθού, αποζημιώσεις γεωγραφικής κινητικότητας, πριμ αποχώρησης, κλπ) δεν θίγεται από την ενέργεια "phasing-out/phasing-in".<0} Δεν προβλέπεται, πριν από τη λήξη της συνθήκης ΕΚΑΧ, η αναστολή της συγχρηματοδότησης των άλλων μέτρων, ούτε, κατά το παρόν στάδιο, η τροποποίηση του επιπέδου συγχρηματοδότησης, για κάθε χαμένη θέση εργασίας των διάφορων μέτρων που αναφέρονται παραπάνω.

- Όσον αφορά τις ενισχύσεις για την έρευνα, τα αποτελέσματα της πρώτης πρόσκλησης υποβολής προσφορών δείχνουν ότι το phasing-in των ερευνητικών ενεργειών ΕΚΑΧ στο 5ο πρόγραμμα πλαίσιο θα είναι περιορισμένο.

- Πράγματι, τα προγράμματα-πλαίσιο έχουν διαρθρωθεί κατά τέτοιο τρόπο ώστε να ενισχύουν ερευνητικές δραστηριότητες γενικού χαρακτήρα και πολυτομεακές εφαρμογές προανταγωνιστικού και εμπιστευτικού χαρακτήρα.<0} {0>Certains de ces aspects sont en contradiction avec les caractιristiques de la recherche CECA, car elle est sectorielle et impose la mise ΰ disposition de rιsultats de recherche ΰ lensemble des intιressιs dans la Communautι.<}100{>Ορισμένα απ' αυτά τα χαρακτηριστικά έρχονται σε αντίθεση με τα χαρακτηριστικά της έρευνας ΕΚΑΧ, επειδή είναι τομεακή και επιβάλλει να διατίθενται τα αποτελέσματα της έρευνας στο σύνολο των ενδιαφερομένων εντός της Κοινότητας.<0}

II. σχεδιο επιχειρησιακου προϋπολογισμου τησ εκαχ για το 2001

A. ποροι

Όσον αφορά το οικονομικό έτος 2001, λαμβάνεται ως δεδομένο ότι το ποσοστό της εισφοράς θα είναι μηδέν. Έτσι, οι πόροι της ΕΚΑΧ θα αποτελούνται από το καθαρό υπόλοιπο, από διάφορα έσοδα, από τις ακυρώσεις των ανειλημμένων υποχρεώσεων και τέλος από τη χρησιμοποίηση των προβλέψεων για τη χρηματοδότηση του επιχειρησιακού προϋπολογισμού.

Το καθαρό υπόλοιπο του οικονομικού έτους 2001 εκτιμάται σε 48 εκατ. ευρώ. Η εκτίμηση αυτή γίνεται με βάση τον όγκο των τοποθετήσεων και την προβλέψιμη εξέλιξη των επιτοκίων.

Τα διάφορα έσοδα αφορούν την εξόφληση διάφορων απαιτήσεων και εκτιμώνται σε 3 εκατ. ευρώ.

Το ποσό των ακυρώσεων των ανειλημμένων υποχρεώσεων, που προβλέπεται ότι δεν θα υλοποιηθούν, εκτιμάται σε 36 εκατ. ευρώ.

Τέλος, για την εξισορρόπηση αυτού του προϋπολογισμού θα χρειαστεί να χρησιμοποιηθούν προβλέψεις ύψους 103 εκατ. ευρώ που είχαν συσταθεί προληπτικά για την αντιστάθμιση της κατάργησης της εισφοράς.

B. αναγκεσ

Οι προτάσεις της Επιτροπής έχουν ως εξής:

- 5 εκατ. ευρώ για διοικητικές δαπάνες.

- 109 εκατ. ευρώ για κοινωνικές ενισχύσεις εκ των οποίων 80 εκατ. ευρώ για την παραδοσιακή ενίσχυση επαναπροσαρμογής και 41 εκατ. ευρώ για τις απώλειες θέσεων απασχόλησης που θα σημειωθούν πραγματικά το 2000 και 39 εκατ. ευρώ για αυτές του 2001, γεγονός που θα επιτρέψει την αναπροσαρμογή ενόψει της λήξης της συνθήκης. 29 εκατ. ευρώ προβλέπονται για τον κοινωνικό τομέα του άνθρακα.

Ας σημειωθεί ότι η ενδεικτική κατανομή των ενισχύσεων για αναπροσαρμογή ανέρχεται σε 55 εκατ. ευρώ υπέρ των εργαζομένων του τομέα του άνθρακα και σε 25 εκατ. ευρώ υπέρ των εργαζομένων του τομέα του χάλυβα.

- 76 εκατ. ευρώ για την ενίσχυση της έρευνας εκ των οποίων 54 εκατ. ευρώ για το χάλυβα και 22 εκατ. ευρώ για τον άνθρακα.

Ας σημειωθεί ότι η κατανομή των χρηματοδοτήσεων για την έρευνα που ίσχυε μέχρι το 2000 (69% χάλυβας, 31 % άνθρακας), θα τροποποιηθεί ελαφρά (71 % χάλυβας, 29 % άνθρακας), γεγονός που θα επιτρέψει τη σταδιακή προσέγγιση του στόχου που έχει αποδεχτεί το Συμβούλιο για την κατανομή των χρηματοδοτήσεων μετά το 2002 (72,8 % χάλυβας, 27,2 % άνθρακας).

Εξάλλου, τα ενδεικτικά ποσά που αντιστοιχούν σε σχέδια τεχνικής έρευνας στον τομέα της καταπολέμησης των οχλήσεων στον τόπο εργασίας και στο περιβάλλον των εγκαταστάσεων σιδηρουργίας, θα είναι της τάξης των 4 εκατ. ευρώ, ενώ τα ποσά για τα σχέδια της έρευνας στον τομέα της βιομηχανικής υγιεινής και της ασφάλειας στα ορυχεία θα φθάσουν περίπου τα 3 εκατ. ευρώ.

γ. σχεδιο προϋπολογισμου για το ετοσ 2001

Το σχέδιο επιχειρησιακού προϋπολογισμού ΕΚΑΧ για το 2001 που καταρτίστηκε πάνω σε αυτή τη βάση ανέρχεται σε 190 εκατ. ευρώ και παρουσιάζεται με τη μορφή του συνημμένου κατωτέρω ανακεφαλαιωτικού πίνακα ΙΙ.D.

ΣΧΕΔΙΟ ΕΠΙΧΕΙΡΗΣΙΑΚΟΥ ΠΡΟΫΠΟΛΟΓΙΣΜΟΥ ΤΗΣ ΕΚΑΧ ΓΙΑ ΤΟ 2001

(σε εκατ. ευρώ)

>ΘΕΣΗ ΠIΝΑΚΑ>

(1) Η ενδεικτική κατανομή των ενισχύσεων αναπροσαρμογής είναι 55 εκατ. ευρώ για τους εργαζόμενους του τομέα του άνθρακα και 25 εκατ. ευρώ για τους εργαζόμενους του τομέα του χάλυβα.

(2) Συμπεριλαμβανομένης της χρηματοδότησης σχεδίων με επίπτωση στον τομέα της τεχνικής καταπολέμησης των οχλήσεων στους χώρους εργασίας και στο περιβάλλον των εγκαταστάσεων σιδηρουργίας και της βιομηχανικής υγιεινής και ασφάλειας στα ορυχεία (για ενδεικτικά ποσά 4 και 3 εκατ. ευρώ αντιστοίχως).

ΠΑΡΑΡΤΗΜΑ I

ΥΠΟΘΕΤΙΚΟ ΔΙΑΓΡΑΜΜΑ ΓΙΑ ΤΗΝ ΕΚΑΧ ΤΟ ΕΤΟΣ 2002 έκδοση 10****

ΕΠΙΧΕΙΡΗΣΙΑΚΟΣ ΠΡΟΫΠΟΛΟΓΙΣΜΟΣ ΤΗΣ ΕΚΑΧ (ΕΠΕ)

εκατ. ECU/ευρώ

>ΘΕΣΗ ΠIΝΑΚΑ>

* εκτός προβλέψεων για πρόστιμα και άλλα έσοδα

** προβλεπόμενη εκτέλεση για το 1999 και προϋπολογισμός για το 2000

*** μέχρι τις 23 Ιουλίου 2002

**** το διάγραμμα αυτό δεν επηρεάζει τις αποφάσεις που θα λαμβάνονται ετησίως στο πλαίσιο της διαδικασίας του προϋπολογισμού

ΕΚΤΕΛΕΣΗ ΤΟΥ ΕΠΙΧΕΙΡΗΣΙΑΚΟΥ ΠΡΟΫΠΟΛΟΓΙΣΜΟΥ ΤΗΣ ΕΚΑΧ ΓΙΑ ΤΟ 1999*

(σε εκατ. ευρώ)

>ΘΕΣΗ ΠIΝΑΚΑ>

* προβλεπόμενη εκτέλεση

ΕΠΙΧΕΙΡΗΣΙΑΚΟΣ ΠΡΟΫΠΟΛΟΓΙΣΜΟΣ ΕΚΑΧ ΓΙΑ ΤΟ 2000

(σε εκατ. ευρώ)

>ΘΕΣΗ ΠIΝΑΚΑ>

(1) Η ενδεικτική κατανομή των ενισχύσεων αναπροσαρμογής είναι 34 εκατ. ευρώ για τους εργαζόμενους του τομέα του άνθρακα και 27 εκατ. ευρώ για τους εργαζόμενους του τομέα του χάλυβα.

(2) Συμπεριλαμβανομένης της χρηματοδότησης σχεδίων με επίπτωση στον τομέα της τεχνικής καταπολέμησης των οχλήσεων στους χώρους εργασίας και στο περιβάλλον των εγκαταστάσεων σιδηρουργίας και της βιομηχανικής υγιεινής και ασφάλειας στα ορυχεία (για ενδεικτικά ποσά 4 και 3 εκατ. ευρώ αντιστοίχως).

ΠΑΡΑΡΤΗΜΑ IV

ΙΣΟΛΟΓΙΣΜΟΣ ΕΚΑΧ ΣΤΙΣ 31 ΔΕΚΕΜΒΡΙΟΥ 1999 *

(ποσά σε ευρώ)

>ΘΕΣΗ ΠIΝΑΚΑ>

* Ο ισολογισμός αυτός πρέπει να θεωρείται ως σχέδιο: δεν εγκρίθηκε ακόμη τυπικά από την Επιτροπή και το Ελεγκτικό Συνέδριο δεν εκπόνησε ακόμη την έκθεσή του για τις δημοσιονομικές καταστάσεις ΕΚΑΧ του οικονομικού έτους 1999

** Συμπεριλαμβανομένων και των προστίμων και άλλων εσόδων

ΠΑΡΑΡΤΗΜΑ V

ΔΑΝΕΙΟΛΗΠΤΙΚΕΣ/ΔΑΝΕΙΟΔΟΤΙΚΕΣ ΕΝΕΡΓΕΙΕΣ ΕΚΑΧ (1999-2000-2001)

Ποσά προς λήψη

>ΘΕΣΗ ΠIΝΑΚΑ>

Ποσά προς πληρωμή

>ΘΕΣΗ ΠIΝΑΚΑ>

ΠΑΡΑΡΤΗΜΑ VI

αναλυση των αναγκων και των πορων για το 2001

(βλ. ανακεφαλαιωτική κατάσταση στον πίνακα II.D)

1. Κεφάλαιο 1: Διοικητικές δαπάνες - 5 εκατ. ευρώ

Η συνεισφορά της ΕΚΑΧ στις διοικητικές δαπάνες προβλέπεται από το άρθρο 50/ΕΚΑΧ και προσδιορίζεται στο πλαίσιο του άρθρου 20/Συγχώνευση. Η απόφαση του Συμβουλίου της 21.11.1977, ληφθείσα εντός του πλαισίου αυτού, καθόρισε το ύψος αυτής της δαπάνης στο κατ' αποκοπή ποσό των 5 εκατ. ευρώ ετησίως.

2. Κεφάλαια 2 και 4: Κοινωνικές ενισχύσεις - 109 εκατ. ευρώ

Οι κοινωνικές ενισχύσεις χορηγούνται δυνάμει του άρθρου 56 της συνθήκης ΕΚΑΧ, σύμφωνα με τις διατάξεις διμερών συμφωνιών που έχουν συναφθεί μεταξύ της Επιτροπής και των κρατών μελών. Αποσκοπούν στη συγχρηματοδότηση εθνικών μέτρων, όπως είναι οι αποζημιώσεις που καταβάλλονται στους εργαζόμενους σε πρόωρη συνταξιοδότηση και τα επιδόματα ανεργίας που χορηγούνται στους εργαζόμενους που πλήττονται από την αναδιάρθρωση των βιομηχανιών άνθρακα και χάλυβα.

Η χορήγηση των ενισχύσεων εξαρτάται από την καταβολή εκ μέρους του ενδιαφερόμενου κράτους μέλους μιας ειδικής εισφοράς τουλάχιστον ίσης με το ποσό της ενίσχυσης ΕΚΑΧ. Για τη μέση εισφορά ΕΚΑΧ ανά εργαζόμενο υπάρχει ανώτατο όριο που προβλέπεται στη σχετική νομοθεσία και στις διμερείς συμφωνίες.

Κεφάλαιο 2: Ενισχύσεις επαναπροσαρμογής ("παραδοσιακές ενισχύσεις") - 80 εκατ. ευρώ

Περίπου 18.400 εργαζόμενοι του τομέα άνθρακα και 8.200 εργαζόμενοι του τομέα σιδήρου και χάλυβα θα πρέπει να τύχουν της παραδοσιακής ενίσχυσης για επαναπασχόληση το 2001. Εξ αυτών, 13.800 θα θιγούν από την αναδιάρθρωση κατά το 2000 και 12.800 θα θιγούν κατά το 2001.

Κεφάλαιο 4: Κοινωνικά μέτρα που έχουν σχέση με την αναδιάρθρωση της βιομηχανίας άνθρακα - 29 εκατ. ευρώ

Προβλέπεται ότι 7.200 εργαζόμενοι περίπου θα λάβουν αυτή την ενίσχυση κατά το 2001 και ότι οι δαπάνες θα ανέλθουν στα 29 εκατ. ευρώ.

3. Κεφάλαιο 3: Ενισχύσεις για την έρευνα - 76 εκατ. ευρώ

Οι ενισχύσεις για την έρευνα χορηγούνται δυνάμει του άρθρου 55/ΕΚΑΧ. Σύμφωνα με το άρθρο αυτό, η Επιτροπή οφείλει να ενθαρρύνει την τεχνική και οικονομική έρευνα που αφορά την παραγωγή και την κατανάλωση άνθρακα και χάλυβα, καθώς και την ασφάλεια της εργασίας στις βιομηχανίες αυτές. Προς το σκοπό αυτό χορηγεί, μετά από διαβούλευση με τη συμβουλευτική επιτροπή ΕΚΑΧ και τη σύμφωνη γνώμη του Συμβουλίου, χρηματοδοτικές ενισχύσεις για την πραγματοποίηση ερευνητικών εργασιών.

Ας σημειωθεί, όπως αναφέρθηκε ανωτέρω, ότι η κατανομή των χρηματοδοτήσεων για την έρευνα που ίσχυε μέχρι το 2000 (69 % χάλυβας, 31 % άνθρακας), θα τροποποιηθεί ελαφρά (71 % χάλυβας, 29 % άνθρακας), γεγονός που θα επιτρέψει τη σταδιακή προσέγγιση του στόχου που έχει αποδεχτεί το Συμβούλιο για την κατανομή των χρηματοδοτήσεων μετά το 2002 (72,8 % χάλυβας, 27,2 % άνθρακας).

3.1 Άρθρο 3.1: Χάλυβας: 54 εκατ. ευρώ

Οι ερευνητικές εργασίες θα αφορούν κυρίως:

- τη βελτίωση της ποιότητας και τη μείωση του κόστους παραγωγής,

- τη διατήρηση των παραδοσιακών αγορών χάλυβα και το άνοιγμα νέων αγορών,

- την προσαρμογή των μεθόδων παραγωγής προς τις ολοένα και πιο αυστηρές απαιτήσεις για την προστασία του περιβάλλοντος.

Είναι αξιοσημείωτο ότι τα σχέδια τεχνικής έρευνας που αφορούν την καταπολέμηση των οχλήσεων στο χώρο εργασίας και στο περιβάλλον των εγκαταστάσεων σιδηρουργίας, τα οποία εχρηματοδοτούντο αρχικά από τα προγράμματα κοινωνικής έρευνας της ΕΚΑΧ, θα χρηματοδοτούνται πλέον από το κονδύλιο έρευνας στον τομέα του χάλυβα, ανάλογα με την ποιότητα των προτάσεων, μέχρι το ενδεικτικό ποσό των 4 εκατ. ευρώ.

3.2 Άρθρο 3.2: Άνθρακας - 22 εκατ. ευρώ

Οι ερευνητικές εργασίες θα αφορούν κυρίως:

- την αποτελεσματική προστασία του περιβάλλοντος και την ευαισθητοποίηση του κοινού όσον αφορά το ρόλο του άνθρακα ως πηγής ενέργειας,

- τη βελτίωση της ανταγωνιστικής θέσης του άνθρακα,

- την ορθολογική χρησιμοποίηση των κοινοτικών πόρων.

Τα σχέδια τεχνικής έρευνας που αφορούν τους τομείς βιομηχανικής υγιεινής και της ασφάλειας στα ορυχεία, τα οποία εχρηματοδοτούντο αρχικά από τα προγράμματα κοινωνικής έρευνας της ΕΚΑΧ, θα αναληφθούν από το κονδύλιο αυτό ανάλογα με την ποιότητα των προτάσεων, μέχρι ποσού περίπου 3 εκατ. ευρώ.

ποροι

1. Άρθρο 1.1: Προϊόν εισφοράς - π.υ.

To οικονομικό έτος 1998 χαρακτηρίστηκε από την κατάργηση της εισφοράς. Έτσι, το ποσοστό εισφοράς για το έτος 2001 θα είναι 0%.

2. Άρθρο 1.2: καθαρό υπόλοιπο του οικονομικού έτους - 48 εκατ. ευρώ

Το καθαρό υπόλοιπο του οικονομικού έτους αντιστοιχεί στο αποτέλεσμα των χρηματοοικονομικών και δημοσιονομικών πράξεων αφού αφαιρεθούν όλες οι προβλέψεις ή πιστώσεις που θα διατεθούν στα αποθεματικά.

Σύμφωνα με την απόφαση της Επιτροπής στις 30.6.93 [1], το καθαρό υπόλοιπο του οικονομικού έτους πιστώνεται ολόκληρο στον προϋπολογισμό. Δεδομένου ότι το ακριβές ποσό αυτού του υπολοίπου καθορίζεται μόνο μετά το τέλος του οικονομικού έτους, τη στιγμή κατά την οποία η Επιτροπή εγκρίνει τον ισολογισμό ΕΚΑΧ και τους συναφείς λογαριασμούς, το ποσό που εμφαίνεται στον προϋπολογισμό δεν αποτελεί παρά εκτίμηση μόνο.

[1] Έγγρ. SEC(93)988 οριστικό

3. Άρθρο 1.3: Πρόστιμα και προσαυξήσεις λόγω υπερημερίας - π.υ.

Η θέση πρόστιμα και προσαυξήσεις λόγω υπερημερίας χρησιμεύει ως κονδύλιο υποδοχής για την καταβολή προστίμων και χρηματικών ποινών που επιβάλει η Επιτροπή, ειδικότερα βάσει των άρθρων 47, 48 και 60 της συνθήκης. Λαμβανομένων υπόψη των προσφυγών που ενδέχεται να υποβληθούν ενώπιον του Δικαστηρίου, τα εν λόγω έσοδα πρέπει να θεωρηθούν ως ετεροχρονισμένοι πόροι. Μόνο οι πληρωμές που πρέπει να προβλεφθούν κατά τη διάρκεια του οικονομικού έτους εγγράφονται επομένως ως πόροι του προϋπολογισμού.

4. Άρθρο 1.4: Διάφορα - 3 εκατ. ευρώ

Στη θέση αυτή εγγράφονται ως πόροι του οικονομικού έτους διάφορα έσοδα, ειδικότερα η επιστροφή των αχρεωστήτως καταβληθέντων ποσών.

5. Κεφάλαιο 2: Ακυρώσεις ανειλημμένων υποχρεώσεων που προφανώς δεν εκτελέστηκαν - 36 εκατ. ευρώ

Η θέση αυτή έχει ως βάση τους εσωτερικούς κανόνες που αφορούν την κατάρτιση και την εκτέλεση του επιχειρησιακού προϋπολογισμού ΕΚΑΧ, οι οποίοι προβλέπουν ότι μετά την εκτέλεση των υποχρεώσεων που αποτελούν αντικείμενο ανάληψης κάποιας υποχρέωσης, ακυρώνονται τα αρχικά ποσά τα οποία παρέμειναν ως πρόβλεψη. Το ποσό που παραμένει ως πρόβλεψη για σύμβαση ή συμφωνία, οι υποχρεώσεις της οποίας δεν εκτελέστηκαν σύμφωνα με τις συμβατικές διατάξεις, μπορεί επίσης να αποτελέσει αντικείμενο πλήρους ή μερικής ακύρωσης. Τα ποσά που ελευθερώνονται κατ' αυτόν τον τρόπο καθίστανται διαθέσιμοι πόροι του τρέχοντος οικονομικού έτους.

Η πρόβλεψη που εγγράφεται στο κεφάλαιο αυτό αποβλέπει στην κάλυψη των συνήθων ακυρώσεων σχετικά με την αναπροσαρμογή και την εκπόνηση των επιτοκίων των δανείων. Σ' αυτήν προστίθενται επίσης οι ακυρώσεις των υπολοίπων που εναπομένουν από τις ερευνητικές συμβάσεις που έχουν λήξει.

Είναι δύσκολο να προβλεφθεί ο ρυθμός ακυρώσεων δεδομένου ότι εξαρτάται από πολυάριθμους παράγοντες, όπως π.χ. οι διακανονισμοί με τις εθνικές ή περιφερειακές αρχές όσον αφορά τις ενισχύσεις αναπροσαρμογής και τις κοινωνικές πτυχές, και με τις τράπεζες όσον αφορά τις επιδοτήσεις επιτοκίων. Αναμένεται να χαμηλώσει η στάθμη των ακυρώσεων, πράγμα φυσικό, δεδομένου ότι αντικατοπτρίζει τη μείωση της συνολικής δραστηριότητας της ΕΚΑΧ.

6. Κεφάλαιο 3: Χρησιμοποίηση των προβλέψεων για χρηματοδότηση του επιχειρησιακού προϋπολογισμού ΕΚΑΧ - 103 εκατ. ευρώ

Η θέση αυτή επιτρέπει να ισοσκελισθεί ο επιχειρησιακός προϋπολογισμός στο τέλος του οικονομικού έτους, ιδίως βάσει της πρόβλεψης για τη χρηματοδότηση του επιχειρησιακού προϋπολογισμού που έχει συσταθεί προληπτικά, για να αντιμετωπισθεί η κατάργηση της εισφοράς.